
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1745 

26 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της 139/7.7.2003 απόφασης του Υπουρ¬ 


γού Εργασίας και Κοινωνικών Ασφαλίσεων. 1 

Συγκρότηση Ομάδας Εργασίας για τη σύνταξη σχεδί¬ 
ου Οδηγίας για την Προφύλαξη των Ραδιοερασιτε¬ 
χνών από τις Ραδιοεκπομπές. 2 

Σύσταση Νομικού Προσώπου με το όνομα «Σχολκή 
Επιτροπή 5ου Δημοτικού Σχολείου του Δήμου Αρ- 
τέμιδος, Ν. Αττικής. 3 

Κατάργηση του Νομικού Προσώπου με την επωνυμία 
«Δημοτικός Οργανισμός Ανάπτυξης» Δήμου Πιε- 
ρέων. 4 

Απόκτηση της Ελληνικής Ιθαγένειας από την ομογενή 
Κελίδου Μάρφα του Ονούφρη και της Μαρίας. 5 

Απόκτηση της Ελληνικής Ιθαγένειας από τον ομογενή 
Ρουσαλιόβ Δημήτριο του Βλαδίμηρου και της Μα¬ 
ρίας. 6 


Απόκτηση της Ελληνικής Ιθαγένειας από την ομογενή 
Ρουσαλιόβα Μαρία του Κωνσταντίνου και της 
Μάρφας καθώς και του ανήλικου τέκνου της Ρου¬ 
σαλιόβα Σβετλάνα του Βλαδίμηρου και της Μα¬ 


ρίας. 7 

Απόκτηση της Ελληνικής Ιθαγένειας από τον ομογενή 
Κελίδη Κωνσταντίνο του Βασιλείου και Κωνστα- 
ντίας. 8 

Τροποποίηση Οργανισμός Εσωτερικής Υπηρεσίας 
Δήμου Κάστρου- Κυλλήνης, Ν. Ηλείας. 9 

Σύσταση στο Δήμο Εσπεριών Ν. Κέρκυρας, Δημοτικής 
Επιχείρησης με την επωνυμία «Κατασκευαστική 
Επιχείρηση Δήμου Εσπερίων». 10 

Απόκτηση Ελληνικής Ιθαγένειας του Ομογενούς Λα- 
φαζάν Ντμιτρό (ΙΑΡΑΖΑΝ ΟΜΥΤΒΟ) του Βολοντί- 
μιρ (νΟΙΟΝΤΥΜΥΒ). 11 

Χορήγηση άδειας λειτουργίας στο Ορφανοτροφείο 
Κεφαλληνίας «Ο ΣΩΤΗΡ». 12 

Ίδρυση Νομικού Προσώπου Δημοσίου Δικαίου με την 
επωνυμία «ΝΟΜΑΡΧΙΑΚΟΣ ΑΘΛΗΤΙΚΟΣ ΟΡΓΑ¬ 
ΝΙΣΜΟΣ Ν. ΧΑΛΚΙΔΙΚΗΣ». 13 


ΑΠΟΦΑΣΕΙ Σ 

Αριθ.291 (1) 

Συμπλήρωση της 139/7.7.2003 απόφασης του Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 παρ. 3 του Ν. 2042/92 
(75/Α) «Αύξηση των συντάξεων και άλλες ασφαλιστικές 
διατάξεις». 

2. Το άρθρο 38 του Ν. 2676/99 (1/Α) «Οργανωτική και 
λειτουργική αναδιάρθρωση των Φορέων Κοινωνικής 
Ασφάλισης και άλλες διατάξεις». 

3. Το άρθρο 16 παρ. 2 του Ν. 3144/03 (111/Α) «Κοινωνι¬ 
κός διάλογος για την προώθηση της απασχόλησης και 
την κοινωνική προστασία και άλλες διατάξεις». 

4. Το Π.Δ. 388/01 (254/Α) «Διορισμός Υπουργών, Ανα¬ 
πληρωτή Υπουργού και Υφυπουργών». 

5. Την ανάγκη συλλογής, καταγραφής και ταξινόμησης 
της ισχύουσας νομοθεσίας που αφορά την παροχή υπη¬ 
ρεσιών υγείας στους ασφαλισμένους των Ασφαλ. Οργα¬ 
νισμών, αρμοδιότητας Γ.Γ.Κ.Α. και του Οργανισμού Περί¬ 
θαλψης Ασφαλισμένων του Δημοσίου (Ο.Π.Α.Δ.). 

6. Την 139/7.7.2003 απόφαση του Υπουργού Εργασίας 
και Κοινών. Ασφαλίσεων για τη συγκρότηση Ομάδας Ερ¬ 
γασίας στη Γενική Γραμματεία Κοινωνικών Ασφαλίσεων 
του Υπουργείου Εργασίας και Κοιν. Ασφαλίσεων. 

7. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Συμπληρώνουμε την 139/7.7.2003 απόφαση του 
Υπουργού Εργασίας και Κοινών. Ασφαλίσεων σχετικά με 
την ανάγκη συλλογής, καταγραφής και ταξινόμησης της 
ισχύουσας νομοθεσίας που αφορά την παροχή υπηρε¬ 
σιών υγείας στους ασφαλισμένους των Ασφαλ. Οργανι¬ 
σμών, αρμοδιότητας Γ. Γ.Κ.Α. και του Οργανισμού Περί¬ 
θαλψης Ασφαλισμένων του Δημοσίου (Ο.Π.Α.Δ.) και ορί¬ 
ζουμε τον Δημήτρ. Κοτσιφάκο Τμηματάρχη της ΥΠ.Ε.Δ. 
Υ.Φ.Κ.Α., ως αναπληρωτή του Εμμαν. Λαποκωνσταντάκη 
Δ/ντή της ΥΠ.Ε.Δ.Υ.Φ.Κ.Α. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2003 

Ο ΥΠΟΥΡΓΟΣ 

ΔΗΜ. ΡΕΠΠΑΣ 

-♦- 

Αριθ. οικ. 68068/2651 (2) 

Συγκρότηση Ομάδας Εργασίας για τη σύνταξη σχεδίου 
Οδηγίας για την Προφύλαξη των Ραδιοερασιτεχνών 
από τις Ραδιοεκπομπές. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 2 του Ν. 2801 (Α'46) «περί 
ρυθμίσεων θεμάτων Υπουργείου Μεταφορών και Επικοι¬ 
νωνιών και άλλες διατάξεις», 

2. την οικ. 68000/763/9.12.2002 (Β' 1579) Απόφαση του 
ΥΜΕ «Κανονισμός λειτουργίας ερασιτεχνικών σταθμών 
ασυρμάτου», 

3. την 53571/3839/1.9.2000 Υπουργική Απόφαση «Μέ¬ 
τρα προφύλαξης του κοινού από τη λειτουργία κεραιών 
εγκατεστημένων στη ξηρά», 

4. το άρθρο 29Ατου Ν. 1558/85 «Κυβέρνηση και Κυβερ¬ 
νητικά Όργανα», όπως αυτό προστέθηκε με το άρθρο 27 
του Ν. 2801/92 και αντικαταστάθηκε με την παράγραφο 
2οτου άρθρου 1 του Ν. 2469/97, 

5. το άρθρου 19 του Ν. 2470/97 «Αναμόρφωση μισθο¬ 
λογίου του προσωπικού της Δημόσιας Διοίκησης και άλ¬ 
λες συναφείς διατάξεις». 

6. το άρθρου 13 «Εκπόνηση μελετών από το Υπουργείο 
Μεταφορών και Επικοινωνιών»του Ν. 2578/98 ,όπωςτρο- 
ποποιήθηκε με την παράγραφο 1 του άρθρου 10 του 
Ν. 2801/2000 και το άρθρο 48 του Ν. 2963 /2001. 

7. το Ν.Δ. 638/70 «Περί ιατρικής εξετάσεως των οδηγών 
αυτοκινήτων κλπ.» άρθρο 2 (όπως τροποποιήθηκε και συ¬ 
μπληρώθηκε με τους Νόμους 771/78, 823/78, 959/91, 
2366/95, 2465/97, 2671/98, 2801/2000 και 2898/2001 και 
ισχύει σήμερα). 

8. το Π.Δ. 293 /99 «Οργανισμός του Υπουργείου Μετα¬ 
φορών και Επικοινωνιών» όπωςτροποποιήθηκε μετά Π.Δ. 
100/2002 και 59 /2003 και ισχύει σήμερα. 

9. - Την ανάγκη καθορισμού κριτηρίων και μεθοδολο¬ 
γίας για την αυτοαξιολόγηση από τους ραδιοερασιτέχνες 
των σταθμών τους, σε θέματα που αφορούν την προφύ¬ 
λαξη τους από τις ραδιοεκπομπές και σύνταξης από τους 
ίδιους φύλλων τεχνικής αξιολόγησης, αποφασίζουμε: 

1. Συγκροτούμε Όμάδα Εργασίας αποτελούμενη από 
τους παρακάτω: 

1.1 ΖαχαριάδηΔημήτριο, Ηλεκτρολόγο Μηχανικό, Σύμ¬ 
βουλο του Υπουργού Μ & Ε, ως υπεύθυνο Συντονιστή της 
Ομάδας. 

1.2 Καραγιαννίδη Γεώργιο, Δρ. Ηλεκτρολόγο Μηχανι¬ 
κό, Σύμβουλο του Υπουργού Μ & Ε, ως ειδικό αναλυτή 
των μέτρων αξιολόγησης. 

1.3 Φιμερέλη Κωνσταντίνο, Δρ. Ηλεκτρολόγο Μηχανι¬ 
κό, υπάλληλο του ΥΠΕΘΑ, ως κύριο μελετητή και συντά¬ 
κτη του έργου. 

1.4 Τράμπαρη Ζήση, Πτυχιούχο Μηχανικό Ηλεκτρολό¬ 
γο ΤΕ, υπάλληλο του ΥΜΕ, ως Γραμματέα. 

2. Το έργο της Ομάδας Εργασίας για τη σύνταξη σχε¬ 


δίου Οδηγίας, για την προφύλαξη των ραδιοερασιτεχνών 
από τις ραδιοεκπομπές, θα περιλαμβάνει τις ακόλουθες 
φάσεις: 

2.1. ΠΡΩΤΗ ΦΑΣΗ 

2.1.1. Επιλογή και καταγραφή οριακών, τοπογραφικών 
και λειτουργικών, περιπτώσεων ραδιοερασιτεχνικών 
σταθμών και των τεχνικών παραμέτρων τους που επηρ- 
ρεάζουν την εκπεμπόμενη ισχύ και τα όριά της. 

2.1.2. Καθορισμός τεχνικών κριτηρίων και των ορίων 
τους που προβλέπει η αυτοαξιολόγηση του σταθμού. 

2.2. ΔΕΥΤΕΡΗ ΦΑΣΗ 

2.2.1. Καθορισμός (κατά ασφαλή προσέγγιση) των ελά¬ 
χιστων αποστάσεων από διαφόρους τύπους κεραιών εκ¬ 
πομπής, ώστε να τηρούνται τα εθνικά όρια των μέτρων 
προφύλαξης του κοινού. 

2.2.2. Σύνταξη παραμετροποιημένων πινάκων για εκτί¬ 
μηση από το χειριστή των ασφαλών αποστάσεων από τις 
κεραίες εκπομπής , 

2.3. ΤΡΙΤΗ ΦΑΣΗ 

2.3.1. Ανάλυση χαρακτηριστικών παραδειγμάτων αξιο¬ 
λόγησης, σε τρόπο που να συνδέονται Λειτουργικά οι πα¬ 
ρακάτω πίνακες με την πραγματική κατάσταση του ρα- 
διοερασιτεχνικού σταθμού. 

2.3.2. Σύνταξη φύλλων τεχνικής αξιολόγησης σταθμού, 
σε ηλεκτρονική μορφή. 

3. Η Ομάδα Εργασίας θα παρέχει το έργο της εκτός 
ωραρίου της υπηρεσίας και θα ενημερώνει με εκθέσεις 
προόδου τον Γ ενικό Διευθυντή Επικοινωνιών, στον οποίο 
και θα υποβάλλει τα παραδοτέα. 

4. Το έργο της παραπάνω Ομάδας Εργασίας θα αρχίσει 
την ημερομηνία δημοσίευσής της παρούσας απόφασης 
στην Εφημερίδα της Κυβερνήσεως και θα περατωθεί 
εντός πενταμήνου (5) από της ως άνω ημερομηνίας. 

5. Η αμοιβή των μελών της Ομάδας Εργασίας θα καθο- 
ρισθεί με κοινή απόφαση των Γ ενικών Γ ραμματέων των 
Υπουργείων Οικονομίας και Οικονομικών, Μεταφορών 
και Επικοινωνιών και θα βαρύνει τις πιστώσεις του προϋ¬ 
πολογισμού εξόδωντου ειδικού λογαριασμού 541077-03 
που τηρείτο ΥΠΜΕ στην Ε.Τ.Ε. Η παραπάνω αποζημίωση 
θα καταβληθεί στα μέλη της επιτροπής μετά την περάτω- 
ση του έργου της, το οποίο θα πιστοποιηθεί με βεβαίωση 
του Γ ενικού Διευθυντή Επικοινωνιών του Υπουργείου Με¬ 
ταφορών και Επικοινωνιών. 

6. Ανακαλούμε την 45176/416/21.7.2003 όμοια από¬ 
φαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 12 Νοεμβρίου 2003 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ.08/ΔΤΑ/21676 (3) 

Σύσταση Νομικού Προσώπου με το όνομα «Σχολική Επι¬ 
τροπή 5ου Δημοτικού Σχολείου του Δήμου Αρτέμιδος, 

Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 5 του Ν.1894/1990 (ΦΕΚ 
110/Α') καιτου άρθρου 203 του Π .Δ. 410/1995 (ΦΕΚ 231 /Α'). 

2) Τις διατάξεις του Ν.2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/Α/30.5.97). 

3) Τις ρυθμίσειςτου άρθρου 29Ατου Ν. 1558/1985που 
προστέθηκε με το άρθρο 27 του Ν.2081/1992, σχετικά με 
την υποχρέωση αναγραφής κάλυψη δαπάνη που συνεπά¬ 
γεται η έκδοση κάθε κανονιστικής πράξης. 

4) Την 268/2003 απόφαση του Δημοτικού Συμβουλίου 
Αρτέμιδος, αποφασίζουμε: 

1) Συστήνουμε στο Δήμο Αρτέμιδος του Νομού Αττικής 
νομικό πρόσωπο με το όνομα «Σχολική Επιτροπή 5ου Δη¬ 
μοτικού Σχολείου του Δήμου Αρτέμιδος». 

2) Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π.. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες Δ/νσεις Πρωτ/θμιας 
και Δευτ/θμιας Εκπαίδευσης για τον εφοδιασμό από τον 
Οργανισμό Σχολικών Κτιρίων των σχολείων με έπιπλα και 
εξοπλιστικά είδη και από το Υπουργείο Εθνικής Παιδείας 
και Θρησκευμάτων με βιβλία για τις σχολικές βιβλιοθή¬ 
κες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3) Πόροι του νομικού προσώπου είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

4) Το νομικό πρόσωπο εκπροσωπείται στα δικαστήρια 
και σε κάθε άλλη δημόσια αρχή από τον Πρόεδρο του Δι¬ 
οικητικού Συμβουλίου και όταν αυτός απουσιάζει ή κω¬ 
λύεται από τον Αντιπρόεδρο. 

- Η διοίκηση, η συγκρότηση, η λειτουργία και οι αρμο¬ 
διότητες των οργάνων διοίκησης, η οργάνωση και η λει¬ 
τουργία, η διαχείριση και η εποπτεία του Νομικού Προ¬ 
σώπου, διέπονται από τις προβλεπόμενες διατάξεις του 
Δημοτικού και Κοινοτικού Κώδικα και του άρθρου 5 του Ν. 
1894/1990. 

5) Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Αρτέμι¬ 
δος ύψους 1.000,00 € περίπου για το τρέχον οικονομικό 
έτος 2003, για δε τα επόμενα οικονομικά έτη θα κυμανθεί 
στα ίδια επίπεδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 5 Νοεμβρίου 2003 
Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


Αριθ.11687 (4) 

Κατάργηση του Νομικού Προσώπου με την επωνυμία 

«Δημοτικός Οργανισμός Ανάπτυξης» Δήμου Πιερέων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1) Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας». 

2) Το 203 του ΠΔ 410/95 «Δημ. και Κοιν. Κώδικας». 

3) Την 4037 1.7.2001 προγενέστερη απόφαση μας «Σύ¬ 
σταση Νομικού Προσώπου με την επωνυμία «Δημοτικός 
Οργανισμός Πολιτιστικής Ανάπτυξης» Δήμου Πιερέων Ν. 
Καβάλας» (ΦΕΚ 1096/τ.Β’/22.8.2001). 

4) Την 116/03 απόφαση του Δημοτικού Συμβουλίου του 
Δ. Πιερέων περί καταργήσεως του ΝΠΔΔ «Δημοτικός Ορ¬ 
γανισμός Πολιτιστικής Ανάπτυξης» Δ. Πιερέων διότι δεν 
έχει αναπτύξει καμία δραστηριότητα και οι σκοποί του κα¬ 
λύπτονται από την Δημοτική Επιχείρηση Ανάπτυξης και 
Πολιτισμού Δ. Πιερέων. 

5) Την 2550/1.10.2003 (ΦΕΚ 1588/Β/2003) απόφαση του 
Γενικού Γραμματέα Περιφέρειας Αν. Μακεδονίας Θρά¬ 
κης «περί μεταβίβασης αρμοδιοτήτων στους Δ/ντές Τοπ. 
Αυτ/σεων». 

6) Ολόκληρο τον σχετικό φάκελο, αποφασίζουμε: 

Την κατάργηση του Νομικού Προσώπου με την επωνυ¬ 
μία «Δημοτικός Οργανισμός Πολιτιστικής Ανάπτυξης» Δ. 
Πιερέων Ν. Καβάλας, που συστήθηκε με την 4037/ 
1.7.2001 απόφασή μας διότι οι σκοποί για τους οποίους 
συστάθηκε ασκούνται πλέον από την Δημοτική Επιχείρη¬ 
ση Τουρισμού και Ανάπτυξης του Δήμου. 

Από τις διατάξεις αυτής της απόφασης δεν προκαλείται 
δαπάνη εις βάρος του προϋπολογισμού του Δήμου Πιε- 
ρέων Ν. Καβάλας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 12 Νοεμβρίου 2003 
Με εντολή Γ ενικού Γ ραμματέα Περιφέρειας 
Η Διευθύντρια 
ΣΤ. ΜΠΑΖΔΡΑ 
-♦- 

(5) 

Απόκτηση της Ελληνικής Ιθαγένειας από την ομογενή 
Κελίδου Μάρφατου Ονούφρη και της Μαρίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 49/4.11.2003 απόφαση του Γ ενικού Γ ραμματέα 
Περιφέρειας Ανατολικής Μακεδονίας και Θράκης που εκ- 
δόθηκε σύμφωνα με τις κείμενες διατάξεις γίνεται δεκτή 
η από 12.7.2001 αίτηση της ομογενούς Κελίδου Μάρφα 
του Ονούφρη και της Μαρίας. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΥΦΡΟΣΥΝΗ ΚΛΑΔΟΥ 
-♦- 

( 6 ) 

Απόκτηση της Ελληνικής Ιθαγένειας από τον ομογενή 
ΡουσαλιόβΔημήτριοτου Βλαδίμηρου και της Μαρίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 46/4.11.2003 απόφαση του Γ ενικού Γ ραμματέα 
Περιφέρειας Ανατολικής Μακεδονίας και Θράκης που εκ- 

δόθηκε σύμφωνα με τις κείμενες διατάξεις γίνεται δεκτή 
η από 17.7.2001 αίτηση του ομογενούς ΡουσαλιόβΔημή- 
τριουτου Βλαδίμηρου και της Μαρίας. 

Με εντολή Γενικού Γραμματέα Περιφέρειας 

Η Διευθύντρια 
ΕΥΦΡΟΣΥΝΗ ΚΛΑΔΟΥ 


Απόκτηση της Ελληνικής Ιθαγένειας από την ομογενή 
Ρουσαλιόβα Μαρία του Κωνσταντίνου και της Μάρφας 
καθώς και του ανήλικου τέκνου της Ρουσαλιόβα Σβετ- 
λάνατου Βλαδίμηρου και της Μαρίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 50/4.11.2003 απόφαση του Γ ενικού Γ ραμματέα 
Περιφέρειας Ανατολικής Μακεδονίας και Θράκης που εκ- 
δόθηκε σύμφωνα με τις κείμενες διατάξεις γίνεται δεκτή 
η από 17.7.2001 αίτηση της ομογενούς Ρουσαλιόβα Μα¬ 
ρίας του Κωνσταντίνου και της Μάρφας και του ανήλικου 
τέκνου της Ρουσαλιόβα Σβετλάνα του Βλαδίμηρου και 
της Μαρίας. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΥΦΡΟΣΥΝΗ ΚΛΑΔΟΥ 

-♦- 

( 8 ) 

Απόκτηση της Ελληνικής Ιθαγένειας από τον ομογενή 

Κελίδη Κωνσταντίνο του Βασιλείου και Κωνσταντίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 45/4.11.2003 απόφαση του Γ ενικού Γ ραμματέα 
Περιφέρειας Ανατολικής Μακεδονίας και Θράκης που εκ- 
δόθηκε σύμφωνα με τις κείμενες διατάξεις γίνεται δεκτή 
η από 12.7.2001 αίτηση του ομογενούς Κελίδη Κωνστα¬ 
ντίνου του Βασιλείου και της Κωνσταντίας. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΥΦΡΟΣΥΝΗ ΚΛΑΔΟΥ 

-♦- 

Αριθ. 15877 (9) 

Τροποποίηση Οργανισμός Εσωτερικής Υπηρεσίας 
Δήμου Κάστρου- Κυλλήνης, Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξειςτου άρθρου 12τουΝ. 1188/81, όπως αντι- 
καταστάθηκαν με τις όμοιες του άρθρου 8του Ν. 2307/95. 

2. Τις διατάξεις του Ν.2503/97 "Διοίκηση, οργάνωση, 
στελέχωση της περιφέρειας, ρύθμιση θεμάτων τοπικής 
αυτοδιοίκησης και άλλες διατάξεις". 

3. Την 241/18.8.98 (ΦΕΚ 939/Β/98) απόφαση του 
Γ.Γ.Π.Δ.Ε. με θέμα "μεταβίβαση αρμοδιοτήτων". 

4. Την 113/2003 απόφαση του Δημοτικού Συμβουλίου 
Κάστρου - Κυλλήνης περί τροποποίησης του ΟΕΥτου Δή¬ 
μου. 


5. Το 17/2003 πρακτικό του Υπηρεσιακού Συμβουλίου 
Υπαλλήλων ΟΤΑ Ν. Ηλείας, στην οποία γνωμοδοτεί θετι¬ 
κά για την τροποποίηση του Οργανισμού Εσωτερικής 
Υπηρεσίας του Δήμου Κάστρου - Κυλλήνης, αποφασίζου¬ 
με: 

Τροποποιούμε την 5091/13.7.1999 απόφασή μας περί 
έγκρισης του Οργανισμού Εσωτερικής Υπηρεσίας του 
Δήμου Κάστρου-Κυλλήνης (ΦΕΚ 1639/20.8.1999 τ.β), ως 
εξής: 

1. - Στο άρθρο 1, Διάρθρωση των Υπηρεσιών προστίθε¬ 
ται περίπτωση 5, Κέντρο Εξυπηρέτησης Πολιτών (ΚΕΠ) 
και περίπτωση 6 Ειδικός Συνεργάτης ή Ειδικός Σύμβου¬ 
λος . 

2. - Προστίθεται άρθρο 5 Α Αρμοδιότητες του Κέντρου 
Εξυπηρέτησης Πολιτών. Το ΚΕΠ θα λειτουργεί σε επίπε¬ 
δο Γ ραφείου και θα υπάγεται απευθείας στον Δήμαρχο. 
Αποστολή του Κέντρου είναι η παροχή διοικητικών πλη¬ 
ροφοριών και η διεκπεραίωση των υποθέσεων των πολι¬ 
τών από την υποβολή αίτησης μέχρι την έκδοση της τελι¬ 
κής πράξης σε συνεργασία μετις καθ' ύλην αρμόδιες υπη¬ 
ρεσίες. Ειδικότερα το ΚΕΠ ενημερώνει και πληροφορεί 
τους πολίτες για τις ενέργειες που απαιτούνται για την 
διεκπεραίωση διοικητικών υποθέσεων. Παραλαμβάνει αι¬ 
τήσεις πολιτών, για τη διεκπεραίωση των υποθέσεών 
τους από τις υπηρεσίες του Δημοσίου, τα στοιχεία των 
οποίων καταχωρεί σε ειδικό πρωτόκολλο . 

Διαθέτει για διευκόλυνση τους έντυπα αιτήσεων κατά 
το άρθρο 3 παρ. 3 του Κώδικα Διοικητικής Διαδικασίας. 
Ελέγχει την πληρότητα των αιτήσεων των πολιτών και σε 
περίπτωση που για την διεκπεραίωση της υπόθεσης 
απαιτούνται δικαιολογητικά, που δεν υποβάλλονται μα¬ 
ζί με την αίτηση, το ΚΕΠ τα αναζητά και τα παραλαμβά- 
νει με οποιοδήποτε πρόσφορο τρόπο από τις αρμόδιες 
υπηρεσίες μετά από σχετική εξουσιοδότηση των πολι¬ 
τών. 

Διαβιβάζει πλήρεις τους φακέλους των υποθέσεων των 
πολιτών στην αρμόδια για την διεκπεραίωση τους υπηρε¬ 
σία, με οποιονδήποτε τρόπο. Το τελικό έγγραφο απο- 
στέλλεται από την αρμόδια υπηρεσία και πάλι στο ΚΕΠ 
υποβολής της αρχικής αίτησης, από το οποίο το παρα- 
λαμβάνει ο πολίτης ή του αποστέλλεται από το ΚΕΠ στην 
διεύθυνση που έχει δηλωθεί με συστημένη επιστολή και 
με αντικαταβολή. Επίπλέοντο ΚΕΠ παρέχει τις εξής υπη¬ 
ρεσίες. 

Επικύρωση διοικητικών εγγράφων. Θεώρηση γνησίου 
υπογραφής. Χορήγηση παραβολών, Κινητών επισήμων 
και υπευθύνων δηλώσεων. Χορήγηση του αποδεικτικού 
φορολογικής ενημέρωσης μέσω ηλεκτρονικής διασύνδε¬ 
σης με το σύστημα ΤΑΧΙΣ 

Αιτήσεις πολιτών που αποστέλλονται από το ΚΕΠ, η 
διεκπεραίωση των οποίων εμπίπτει στις αρμοδιότητες 
του οικείου ΟΤΑ α η β' βαθμού ,προωθεί τα αιτήματα στις 
αρμόδιες για την διεκπεραίωση τους υπηρεσίες, παρακο¬ 
λουθεί την διαδικασία διεκπεραίωσης και την τήρηση των 
νόμιμων χρονικών προθεσμιών παραλαμβάνει το σχετικό 
έγγραφο και το αποστέλλει στο ΚΕΠ της αρχική υποβο¬ 
λής της αίτησης. Τηρεί τα σχετικά με την διακίνηση των 
ανωτέρω αναφερομένων αιτήσεων πολιτών στατιστικά 
στοιχεία, υποδέχεται και διαχειρίζεται τα παράπονα και 
τις προτάσεις των πολιτών για βελτιώσεις των διοικητικών 
διαδικασιών. 

3. - Προστίθεται άρθρο 5Β Ειδικός Συνεργάτης ή Ειδι¬ 
κός Σύμβουλος. 

Ασκεί καθήκοντα επιτελικά και δεν έχει ο ίδιος αποφα¬ 
σιστικές αρμοδιότητες οποιοσδήποτε μορφής. Παρέχει 
συμβουλές και διατυπώνει εξειδικευμένες γνώμες, γρα¬ 
πτά ή προφορικά προς τον Δήμαρχο, Δημοτικό Συμβού¬ 
λιο, Δημαρχιακή Επιτροπή, σε όλους τους τομείς δρα¬ 
στηριότητας του Δήμου. 

Για το σκοπό αυτό: 

Παίρνει απευθείας εντολές από τον Δήμαρχο και συ¬ 
νεργάζεται με οποιοδήποτε τρόπο με το προσωπικό του 
Δήμου σε όλη του την ιεραρχία, τους νομικούς συμβού¬ 
λους, και άλλους παράγοντες. Έχει δικαίωμα να ζητά 
προφορικά ή γραπτά στοιχεία που θα είναι αναγκαία κα¬ 
τά την γνώμη του, για την εκτέλεση των εντολών του Δη¬ 
μάρχου. Ο ως άνω υπάγεται ειδικά και αποκλειστικά στην 
υπηρεσιακή δικαιοδοσία του Δημάρχου, στον οποίο και 
είναι υποχρεωμένος να δίνει λόγο σε κάθε περίπτωση. 

4. - Στο άρθρο 10 Τακτικές Οργανικές Θέσεις με σχέση 
Εργασίας Δημοσίου Δικαίου και στην κατηγορία Πανεπι¬ 
στημιακής Εκπαίδευσης, καταργείται του Κλάδου ΠΕ9 
Γεωπόνων η μία (1) θέση. 

Στην κατηγορία Τεχνολογικής Εκπαίδευσης προστίθε¬ 
ται στον κλάδο ΤΕ 19 Πληροφορικής (Προγραμματιστών 
Ηλεκτρονικών Υπολογιστών) μία (1) θέση και στην ίδια κα¬ 
τηγορία προστίθεται στον Κλάδο ΤΕ 22 Διοίκηση Μονά¬ 
δων Τοπικής Αυτοδιοίκησης μία (1) θέση. 

Στην κατηγορία Δευτεροβάθμιας Εκπαίδευσης καταρ- 
γείταιτου Κλάδου ΔΕ 38 χειριστών Η/Υ μία θέση (1) θέση. 

Στην κατηγορία Υποχρεωτικής Εκπαίδευσης προστίθε¬ 
ται στον κλάδο ΥΕ 16 εργατών καθαριότητας μία θέση και 
επομένως αυξάνονται από 4 σε πέντε (5). 

5. - Προστίθεται άρθρο 12Α: 

Συστήνεται μία (1) θέση Ειδικού Συνεργάτη ή Ειδικού 
Συμβούλου του άρθρου 67 του Ν. 1416/1984. 

6. - Προστίθεται άρθρο 12Β 

Για την στελέχωση του ΚΕΠ συστήνονται οι παρακάτω 
θέσεις 

α. Πτυχιούχοι ΑΕΙ ή ΤΕΙ με γνώση χρήσης Η/Υ δύο (2) θέ¬ 
σεις, με σύμβαση μίσθωσης έργου διετούς διάρκειας. 

β. Πτυχιούχος ΑΕΙ ή ΤΕΙ με γνώση Η/Υ μία θέση (1) θέση 
με σύμβαση ετήσιας διάρκειας. 

γ. Φοιτητής ή σπουδαστής ΑΕΙ ή ΤΕΙ ή ΙΕΚ ή ΤΕΕ ή Δ.Ε 
με γνώσεις Η/Υ μία (1) θέση 8μηνης διάρκειας σύμβασης 
με 6ωρη απασχόληση. 

7. - Το άρθρο 13 αντικαθίσταται ως εξής: 

Στις διοικητικές ενότητες των υπηρεσιών του Δήμου οι 
προϊστάμενοι επιλέγονται από τους εξής κλάδους. 

- Στο τμήμα Διοικητικών και Οικονομικών Υπηρεσιών 
προΐσταται μόνιμος υπάλληλος του κλάδου ΠΕΙ (Διοικη¬ 
τικών) και ελλείψει αυτού ΤΕ 22 (Διοίκησης Μονάδων Τ.Α 
)και ελλείψει αυτού του κλάδου ΔΕΙ (Διοικητικών) 

- Στο Τμήμα Τεχνικών Υπηρεσιών προΐσταται μόνιμος 
υπάλληλος του Κλάδου ΠΕ3 (Πολιτικών Μηχανικών) και 
ελλείψει αυτού ΤΕ4 (Μηχανολόγων Μηχανικών) 

- Στο Τμήμα Περιβάλλοντος και Η/Υ εξοπλισμού 
προΐσταται μόνιμος υπάλληλος του κλάδου ΤΕ4 (Μηχα¬ 
νολόγων Μηχανικών) και ελλείψει αυτού του κλάδου ΤΕ 19 
Πληροφορικής. 

- Στο Γραφείο Προγραμματισμού και Ανάπτυξης 
προΐσταται μόνιμος υπάλληλος του κλάδου ΠΕΙ (Διοικητι¬ 
κού ) και ελλείψει αυτού του Κλάδου ΤΕΙ 7 (Διοικητικών Λο¬ 
γιστών) 

- Στο Κέντρο Εξυπηρέτησης Πολιτών προΐσταται μόνι¬ 
μος υπάλληλος του κλάδου ΠΕΙ (Διοικητικών), ελλείψει 


αυτού υπάλληλος ΤΕΙ 7 (ΔιοικητικώνΛογιστών) και ελλεί¬ 
ψει αυτού ΔΕΙ (Διοικητικών) 

- Τον Προϊστάμενο Τμήματος ή γραφείου που απουσιά¬ 
ζει ή κωλύεται, αναπληρώνει στα καθήκοντάτου ο ανώτε¬ 
ρος κατά βαθμό υπάλληλος και ο αρχαιότερος που υπη¬ 
ρετεί στην ίδια οργανωτική μονάδα και εφόσον ο κλάδος 
στον οποίο ανήκει προορίζεται για κατάληψη θέσεων 
προϊσταμένου. 

8. - Το άρθρο 14 Προσωπικό Εποχιακών κ.λ.π. Αναγκών 
τροποποιείται αφού αυξάνονται οι συνιστώμενες θέσεις 
κατά τρεις (3), δηλαδή από 5 σε οκτώ (8) 

9. - Προστίθεται άρθρο 14 Α Προσωπικού Σπουδαστών 

ΤΕΙ 

Συνιστώνται δύο (2) θέσεις σπουδαστών ΤΕΙ Καλαμά¬ 
τας της Διοίκησης Μονάδων Τοπικής Αυτοδιοίκησης για 
6μηνη πρακτική εξάσκηση. 

Κάλυψη δαπάνης:. Από την τροποποίηση αυτή προκύ¬ 
πτει επιπλέον δαπάνη σε βάρος του προϋπολογισμού του 
Δήμου Κάστρου-Κυλλήνης, το ύψος της οποίας δεν μπο¬ 
ρεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 10 Νοεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

Η Διευθύντρια Διοίκησης 
ΧΛΟΗ ΚΑΤΣΟΥΔΑ 

-♦- 

Αριθ.8869 ( 10 ) 

Σύσταση στο Δήμο Εσπερίων Ν. Κέρκυρας, Δημοτικής 
Επιχείρησης με την επωνυμία «Κατασκευαστική Επι¬ 
χείρηση Δήμου Εσπερίων. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 277-284 και 291 του Π. 
Δ/τος (Δ.Κ.Κ.) και τις όμοιες του Ν. 2503/97. 

2. Την 25027/9.4.1984 απόφαση του Υπουργού Εσωτε¬ 
ρικών (ΦΕΚ 244/10.4.1984 τεύχος Β’) 

3. Την 84/2003 απόφαση του Δημοτικού Συμβουλίου 
Δήμου Εσπερίων για τη δημιουργία "Κατασκευαστικής 
Επιχείρησης Δήμου Εσπερίων". 

4. Τη σχετική οικονομοτεχνική μελέτη και την από 
15.10.2003 θετική έκθεση αξιολόγησή της. 

5. Την 12321/13.7.2000 (ΦΕΚ 883/Β’/18.7.2000) απόφα¬ 
ση της Γενικής Γραμματέως της Π.Ι.Ν. περί μεταβίβασης 
αρμοδιοτήτων και παροχής εξουσιοδότησης υπογραφής 
"Με Εντολή Γενικού Γραμματέα Περιφέρειας", αποφασί¬ 
ζουμε: 

1. Συνίσταται στο Δήμο Εσπερίων του Ν. Κέρκυρας Δη¬ 
μοτική Επιχείρηση μετηνεπωνυμία"Κατασκευαστική Επι¬ 
χείρηση Δήμου Εσπερίων" ως Νομικό Πρόσωπο Ιδιωτικού 
Δικαίου. 

2. Σκοπός της Επιχείρησης είναι: 

α. Να αναλαμβάνει την κατασκευή έργωντου Δήμου και 
άλλα έργα διαφόρων φορέων, και ιδιωτών, τηρώντας τις 
προϋποθέσεις του Νόμου για τις κατασκευαστικές επι¬ 
χειρήσεις. 

β. Να αξιοποιεί και να αναδεικνύει τους παραδοσιακούς 
οικισμούς και τα ιστορικά μνημεία. 

γ. Να υλοποιεί προγράμματα που βοηθούν στην ανά¬ 
πτυξη του πρωτογενούς τομέα στο Δήμο, με την κατα¬ 
σκευή έργων κυρίως στα αρδευτικά έργα που λειτουρ¬ 
γούν στην περιοχή Αγίων Δούλων και Αγραφών. 

δ. Να κατασκευάζει υλικά (σιδηροκατασκευές - ξυλοκα¬ 
τασκευές κ.λ.π.) και να συντηρεί κατασκευές του Δήμου. 

ε. Να οργανώνει και να λειτουργεί μεταφορές εργαζο¬ 
μένων και υλικών σε όλη την έκταση του Δήμου και εκτός 
αυτής. 

στ. Να υλοποιεί γενικά προγράμματα που βοηθούν γε¬ 
νικά το Δήμο στο αναπτυξιακό του έργο. 

ζ. Να συνεργάζεται με άλλες επιχειρήσεις για την επί¬ 
βλεψη και κατασκευή έργων και να μετέχει σε προγραμ¬ 
ματικές συμβάσεις με άλλους φορείς του στενού και ευ¬ 
ρύτερου Δημόσιου τομέα. 

3. Η Επιχείρηση διοικείται από επταμελές (7) Διοικητικό 
Συμβούλιο, που τα μέλη του ορίζονται μαζί με αναπληρω¬ 
τές από το Δημοτικό Συμβούλιο. 

Τα μέλη του Διοικητικού Συμβουλίου αποτελούν τέσσε¬ 
ρις (4) αιρετοί εκπρόσωποι του Δήμου Εσπερίων ,εκ των 
οποίων ο ένας θα προέρχεται από την αντιπολίτευση, 
ένας εκπρόσωπος φορέα της περιοχής και δύο (2) δημό¬ 
τες που έχουν πείρα ή γνώσεις σχετικές με το αντικείμενο 
της Επιχείρησης. 

Πρόεδρος του Δ.Σ ορίζεται πάντα ο Δήμαρχος ή αιρε¬ 
τός Δημοτικός Σύμβουλος. 

Στα μέλη του Διοικητικού Συμβουλίου θα συμμετέχει 
και εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισσό¬ 
τερους από είκοσι (20) εργαζόμενους και στην περίπτω¬ 
ση αύτη θα προστίθεται ένας Δημοτικός Σύμβουλος και 
το Δ.Σ. θα γίνεται θμελές. 

4. Η Επιχείρηση αρχίζει τη λειτουργία της από τη δημο¬ 
σίευση της συστατικής πράξης στην Εφημερίδα της Κυ- 
βερνήσεως και η διάρκεια της είναι αόριστη. 

5. Έδρα της Επιχείρησης είναι ο Δήμος Εσπερίων και θα 
δραστηριοποιείται εντός των ορίων αυτού αλλά και στην 
ευρύτερη περιοχή. 

6. Το Κεφάλαιο που διαθέτει ο Δήμος Εσπερίων στην 
Επιχείρηση για κάλυψη του κεφαλαίου κίνησης και λοι¬ 
πών επενδυτικών δαπανών είναι 440.000 Ευρώ, το οποίο 
θα της καταβληθεί τμηματικά σε διάστημα τριών ετών 
από τη σύσταση της επιχείρησης. 

7. Πόροι της Επιχείρησης είναι τα έσοδα από την εκμε¬ 
τάλλευση των εγκαταστάσεών της και γενικά από την 
άσκηση της δραστηριότητάς της, οι πρόσοδοι από την 
περιουσία της, δάνεια, κληρονομιές, εισφορές, δωρεές 
και λοιπές επιχορηγήσεις. 

8. Η Επιχείρηση διαλύεται: 

(α) Με αιτιολογημένη απόφαση του Δημοτικού Συμβου¬ 
λίου. 

(β) σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο Εσπερίων 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχείρι¬ 
ση και εποπτεία της Επιχείρησης, διέπονται από τις σχε¬ 


τικές με τις δημοτικές και κοινοτικές επιχειρήσεις διατά¬ 
ξεις του Π.Δ./τος 410/95 (Δ.Κ.Κ.), και την 25027/9.4.84 
απόφαση του Υπουργού Εσωτερικών, που δημοσιεύθηκε 
στο ΦΕΚ 244/19.4.84τεύχος Β’. 

10. Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του Δήμου 
Εσπερίων ύψους 146.667 € για το οικονομικό έτος 2003 
και θα γίνεται πρόβλεψη στον Προϋπολογισμό με το ίδιο 
ποσό και για τα δύο επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 6 Οκτωβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΙΑΝΝΗΣ ΠΕΤΣΙΟΣ 
-♦- 

( 11 ) 

Απόκτηση Ελληνικής Ιθαγένειας του Ομογενούς Λαφα- 
ζάν Ντμιτρό (ΙΑΡΑΖΑΝ ΟΜΥΤΒΟ) του Βολοντίμιρ 
(νΟΙΟΝΤΥΜΥΒ). 

Η ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την 15091/13.11.2003 απόφαση της Γενικής Γραμ- 
ματέως Περιφέρειας Νοτίου Αιγαίου που εκδόθηκε σύμ¬ 
φωνα με τις διατάξεις του άρθρου 1 του Ν. 2790/2000 
(ΦΕΚ 24/Α/16.2.2000) «Αποκατάσταση των παλιννοστού- 
ντων ομογενών από την τέως Σοβιετική Ένωση και άλλες 
διατάξεις» όπως τροποποιήθηκε από το άρθρο 76 του Ν. 
2910/2001 (ΦΕΚ 91/Α/2.5.2001) «Είσοδος και παραμονή 
αλλοδαπών στην Ελληνική Επικράτεια. Κτήση της Ελληνι¬ 
κής Ιθαγένειας με πολιτογράφηση και άλλες διατάξεις» 
γίνεται δεκτή η αίτηση για απόκτηση της Ελληνικής Ιθα¬ 
γένειας του ομογενούς Ντμιτρό Λαφαζάν (ϋΜΥΤΠΟ 
1_ΑΡΑΖΑΝ)του Βολοντίμιρ (Ν/ΟΙΟΝΤΥΜΥΡΙ) καιεγκρίνεται 
ο εξελληνισμός των κυρίου ονόματος και του επωνύμου 
του από Ντμιτρό Λαφαζάν (ΩΜΥΤΒΟ ΕΑΡΑΖΑΝ) σεΔημή- 
τριος Λαφαζάνης. 

Η Γ ενική Γ ραμματέας Περιφέρειας 
ΜΑΡΘΑ ΣΗΜΑΝΤΩΝΗ 

-♦- 

Αριθ.οικ. 1163 (12) 

Χορήγηση άδειας λειτουργίας στο Ορφανοτροφείο 
Κεφαλληνίας «Ο ΣΩΤΗΡ». 

Ο ΝΟΜΑΡΧΗΣ ΚΕΦΑΛΛΗΝΙΑΣ 

Έχοντας υπόψη: 

1. Τις διατάξεις του Ν. 2218/94 και 2240/94 περί Νομαρ¬ 
χιακής Αυτοδιοίκησης όπως τροποποιήθηκε και συμπλη¬ 
ρώθηκε μεταγενέστερα. 

2. Τις διατάξεις του Ν. 2345/95 Οργανωμένες υπηρε¬ 
σίες παροχής προστασίας από φορείς Κοινωνικής Πρό¬ 
νοιας και άλλες διατάξεις. 

3. Την7291/Εγκ. 454/22.5.71 Εγκύκλιο του Υπουργείου 
Κοινωνικών Υπηρεσιών: α) 97/23.9.1999 και Β. 

4. Τα 61/23.6.2003 έγραφα του Ορφανοτροφείου 
Κεφ/νίας (Ο ΣΩΤΗΡ) μετά οποία διαβιβάζονται τα δικαιο- 
λογητικά που απαιτούνται για την έκδοση της άδειας 
ίδρυσης και λειτουργίας του Ιδρύματος . 

5. Την από 1.9.2003 στατική Έκθεση των 2 μηχανικών 
για το κτίριο του Ορφανοτροφείου. 

6. Το από 22/9/2003 πρακτικό Επιτροπής καταλληλότη¬ 
τας κτιρίων φορέων πρόνοιας, αποφασίζουμε: 

Χορηγούμε άδεια λειτουργίας στο Ορφανοτροφείο 
Κεφ/νιας (Ο ΣΩΤΗΡ) στο Αργοστόλι. Η δυναμικότητα του 
ορίζεται στα είκοσι (20) παιδιά, σύμφωνα μετά αναφερό- 
μενα στο -6- σχετ. πρακτικό επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 13 Νοεμβρίου 2003 

Ο Νομάρχης 
Δ. ΛΕΥΚΑΔΙΤΗΣ 

-♦- 

Αριθ.01α/673 (13) 

Ίδρυση Νομικού Προσώπου Δημοσίου Δικαίου με την επω¬ 
νυμία «ΝΟΜΑΡΧΙΑΚΟΣ ΑΘΛΗΤΙΚΟΣ ΟΡΓΑΝΙΣΜΟΣ Ν. 
ΧΑΛΚΙΔΙΚΗΣ». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΝΟΜΟΥ ΧΑΛΚΙΔΙΚΗΣ 
(ΑΠΟΦΑΣΗ 150/31.10.2003, θέμα 15°) 

Έχοντας υπόψη: 

1. Τις διατάξεις των άρθρων 73 και 74 του Π.Δ. 30/96 
«Κώδικας Νομαρχιακής Αυτοδιοίκησης». 

2. Το Π.Δ. 198/96 « Σύσταση και λειτουργία ιδρυμάτων 
και Ν.Π.Δ.Δ. από τις Νομαρχιακές Αυτοδιοικήσεις και τα 
Νομαρχιακά Διαμερίσματα». 

3. Τον Οργανισμό Εσωτερικής Οργάνωσης και Λει- 
τουργίαςτης Ν.Α.Χ, όπως αυτός δημοσιεύθηκε μετά την 
τελευταία τροποποίηση του στο Φ.Ε.Κ. 1320/16.9.2003 
Τεύχος Β' όπου προβλέπεται η ύπαρξη του τμήματος 
Νεολαίας και Αθλητισμού με διοικητικά-κυρίως- καθή¬ 
κοντα. 

4. Την αναγκαιότητα οργάνωσης, των Αθλητικών Δρώμε¬ 
νων στο Νομό Χαλκιδικής κατά τέτοιο τρόπο, ώστε να προ- 
αχθεί το Αθλητικό Ιδεώδες και να προκύψει αποτελεσματι¬ 
κότερη κα πιο ποιοτική ικανοποίηση των τοπικών αναγκών 
Αθλητισμού, μέσω ενός ενιαίου Νομαρχιακού Φορέα με τη 
μορφή Νομικού Προσώπου Δημοσίου Δικαίου. 

5. Την 119/2001 προγενέστερη απόφαση του Νομαρ¬ 
χιακού Συμβουλίου αποφασίζεις 

1. Ιδρύεται Νομικό Πρόσωπο Δημοσίου Δικαίου με την 
επωνυμία «ΝΟΜΑΡΧΙΑΚΟΣ ΑΘΛΗΤΙΚΟΣ ΟΡΓΑΝΙΣΜΟΣ 
Ν. ΧΑΛΚΙΔΙΚΗΣ» με τα αρχικά Ν.Α.Ο.Χ. και έδρα τον Πο¬ 
λύγυρο. 

2. Σκοπός της ίδρυσης του Ν.Α.Ο.Χ. είναι: 

1. Η αντιμετώπιση αυτοτελώς ή σε συνεργασία μετά όρ¬ 
γανα καιτις υπηρεσίες τις Ν.Α.Χ. ή άλλων Φορέων (Δήμων 
Υπουργείων κ.τ.λ.) όλων των Αθλητικών θεμάτων του Νο¬ 
μού, η λειτουργία Αθλητικών Προγραμμάτων εξωσχολι¬ 
κού αθλητισμού, η προώθηση και δημιουργία αθλητικών 
έργων και εγκαταστάσεων. 

2. Η καλλιέργεια του Αθλητικού Ιδεώδους και η συμβο¬ 
λή στην καταπολέμηση της βίας στους αθλητικούς χώ¬ 
ρους. 

3. Η ανάπτυξη του μαζικού λαϊκού αθλητισμού στο Νο¬ 
μό Χαλκιδικής με τη δημιουργία ευκαιριών άθλησης για 
όλους τους πολίτες. 

4. Η συμβολή στην αναβάθμιση της γνώσης του κοινού 
σε Αθλητικά θέματα, με τη διοργάνωση σεμιναρίων - δια¬ 
λέξεων και με την προοπτική δημιουργίας Αθλητικής Ακα¬ 
δημίας. 


5. Η προώθηση των έργων υποδομής και Αθλητικών 
Εγκαταστάσεων στο Νομό, για την ανάπτυξη όλων των 
αθλημάτων. 

6. Η οργάνωση αθλητικών εκδηλώσεων σε συνεργασία 
με τους αντίστοιχους αθλητικούς φορείς και παράγοντες. 

7. Η παροχή ηθικής και τεχνικής βοήθειας σε αθλητι¬ 
κούς φορείς και οικονομικές ενισχύσεις- σε εξαιρετικές 
μόνο περιπτώσεις-αθλητών. 

8. Η ανάληψη και εφαρμογή προγραμμάτων σχετικών 
με αθλητικά θέματα, τα οποία εκπονούνται από τη Γ.Γ.Α., 
τη Γενική Γραμματεία Νέας Γενιάς, την Ε. Ε. και άλλους 
φορείς. 

9. Η ανάπτυξη του μαθητικού και φοιτητικού αθλητι¬ 
σμού σε συνεργασία με το Γραφείο Φυσικής Αγωγής Ν. 
Χαλκιδικής. 

10. Η διατήρηση και προβολή της Αθλητικής Παράδο¬ 
σης του Ν.Χαλκιδικής. 

3. Όργανα Διοίκησης του Ν.Α.Ο.Χ. είναι το Διοικητικό 
Συμβούλιο και ο Πρόεδρος, ο οποίος ενεργεί πάντα με 
την έγκριση και την εξουσιοδότηση του Δ. Σ. 

4. Το Διοικητικό Συμβούλιο αποτελείται από επτά (7) μέ¬ 
λη, τα οποία εκλέγονται από το Νομαρχιακό Συμβούλιο με 
μυστική ψηφοφορία και με την απόλυτη πλειοψηφία των 
μελών του ως εξής: 

Τρία (3) μέλη του Δ. Σ. θα προέρχονται από το Νομαρ¬ 
χιακό Συμβούλιο (δύο από τους οποίους θα είναι μέλη της 
πλειοψηφίας), τρία (3) μέλη θα αποτελούν πολίτες του 
Ν.Χαλκιδικής με ιδιαίτερη γνώση και δραστηριότητα σε 
αθλητικά θέματα και ένα (1) μέλος θα αποτελεί ο Προϊ¬ 
στάμενος του Γραφείου Φυσικής Αγωγής Ν. Χαλκιδικής. 

Τα μέλη του Δ.Σ. εκλέγονται από το Ν.Σ. μέσα σε ένα μή¬ 
να από την εγκατάσταση των αρχών της Ν.Α., για όλη τη 
νομαρχιακή περίοδο και η θητεία τους λήγει, σε κάθε πε¬ 
ρίπτωση, με την εγκατάσταση των νέων μελών. Ειδικότε¬ 
ρα για το πρώτο Δ.Σ.. αυτό εκλέγεται από το Ν. Σ. μετά τη 
δημοσίευση της ιδρυτικής απόφασης απάτην Εφημερίδα 
της Κυβερνήσεως. 

Το Δ.Σ. είναι αρμόδιο για κάθε θέμα του Ν.Α.Ο.Χ.. καθώς 
και για την κατάρτιση του Εσωτερικού Κανονισμού Οργά¬ 
νωσης και Λειτου ργίας του ,ο οποίος πάντως θα πρέπει να 
εγκριθεί και με αντίστοιχη απόφαση του Ν.Σ. 

Εάν παραιτηθεί μέλος του Δ.Σ., το Ν .Σ. εκλέγει τον αντι¬ 
καταστάτη του. 

5. Μετά την εκλογή όλων των μελών του Δ.Σ., το Ν.Σ. 
ορίζει ένα από τα εκλεγμένα μέλη του ως Πρόεδρο και ένα 
ως αντιπρόεδρο. 

Ο Πρόεδρος του Δ.Σ. εκπροσωπείτο Ν.Α.Ο.Χ. δικαστι¬ 
κά και εξώδικα. 

Ο Αντιπρόεδρος αναπληρώνει τον Πρόεδρο, όταν αυ¬ 
τός απουσιάζει ή κωλύεται. 

Ο Γενικός Γραμματέας επιμελείται για τη σύνταξη και 
την τήρηση όλων των Π ρακτικών και Αποφάσεων του Δ.Σ. 

6. Πόροι του Ν.Α.Ο.Χ. είναι οι εξής: 

1) Οι επιχορηγήσεις από τον κρατικό προϋπολογισμό 
και η ετήσια επιχορήγηση από τη Ν.Α. Χαλκιδικής. 

2) Χρηματοδοτήσεις, επιδοτήσεις, επιχορηγήσεις από 
προγράμματα του δημοσίου - εν γένει - τομέα, της Ευρω¬ 
παϊκής Ένωσης, λοιπούς ιδιωτικούς, δημόσιους και διε¬ 
θνείς φορείς, κ.λ.π. 

3) Εισφορές, δωρεές, κληρονομιές, κληροδοσίες. 

4) Πρόσοδοι από την περιουσία, τη λειτουργία και εκμε¬ 
τάλλευση εγκαταστάσεων, κ.λπ. 

7. Για όσα δεν ορίζονται στο παρόν καταστατικό, ισχύ¬ 
ουν οι εκάστοτε διατάξεις για τα Νομικά Πρόσωπα Δημο¬ 
σίου Δικαίου των Νομαρχιακών Αυτοδιοικήσεων, όσον τη 
διοίκηση, τη διαχείριση και τις αρμοδιότητες του Ν.Α.Ο.Χ. 

8. Ο Νομαρχιακός Αθλητικός Οργανισμός Χαλκιδικής 
διαθέτει σφραγίδα και φέρει κυκλικά τις λέξεις «ΝΟΜΑΡ¬ 


ΧΙΑΚΟΣ ΑΘΛΗΤΙΚΟΣ ΟΡΓΑΝΙΣΜΟΣ ΧΑΛΚΙΔΙΚΗΣ» και στη 
μέση έχει το χάρτη της Χαλκιδικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 7 Νοεμβρίου 2003 

Ο Πρόεδρος του Ν.Σ. 

ΚΩΝ/ΝΟΣ ΜΠΟΓΔΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




